નવી દિલ્હી, 22 મેઃ આમ આદમી પાર્ટીના નેતા અને દિલ્હીના પૂર્વ મુખ્યમંત્રી અરવિંદ કેજરીવાલને કોર્ટ સમક્ષ જામીન મુચલકો નહીં ભરવા બદલ બે દિવસ માટે જેલમાં મોકલી આપવામાં આવ્યા છે. અરવિંદ કેજરીવાલ વિરુદ્ધ ભાજપના નેતા નીતિન ગડકરી દ્વારા માનહાનિનો દાવો કરવામાં આવ્યો હતો. જેની સુનાવણી 21 મેના રોજ કરવામાં આવી હતી, જેમાં કોર્ટે તેમને જામીન મુચલકો ભરવા કહ્યું હતું પરંતુ કેજરીવાલે જામીન મુચલકો ભરવાની ના પાડી દીધી હતી અને જેલ જવાનું પસંદ હોવાનું કહ્યું હતું.